CELEX: 62022TN0193
Language: et
Date: 2022-04-15 00:00:00
Title: Kohtuasi T-193/22: 15. aprillil 2022 esitatud hagi – OT versus nõukogu

30.5.2022   
            
            
               ET
            
            
               Euroopa Liidu Teataja
            
            
               C 213/48
            
         
      15. aprillil 2022 esitatud hagi – OT versus nõukogu
      (Kohtuasi T-193/22)
      (2022/C 213/67)
      Kohtumenetluse keel: prantsuse
      
         Pooled
      
      
         Hageja: OT (esindajad: advokaadid J.-P. Hordies ja C. Sand)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 15. märtsi 2022. aasta rakendusmäärus (EL) 2022/427, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 87, lk 1), hagejat puudutavas osas;
               
            
                  —
               
               
                  tühistada nõukogu 15. märtsi 2022.aasta otsus (ÜVJP) 2022/429, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 87, lk 44), hagejat puudutavas osas;
               
            
                  —
               
               
                  mõista kohtukulud, sh hagejal tekkinud kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja seitse väidet.
      
                  1.
               
               
                  Esimene väide, et nõukogu 25. veebruari 2022. aasta määruse (EL) 2022/330, millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 51, lk 1), artikli 1 punktid d ja g on õigusvastased ning on rikutud võrdse kohtlemise, õiguskindluse ja hea halduse põhimõtteid.
               
            
                  2.
               
               
                  Teine väide, et on rikutud Euroopa Liidu põhiõiguste harta artikleid 7 ja 24, New Yorgi laste õiguste konventsiooni artikleid 2 ja 3 ning inimõiguste ja põhivabaduste kaitse konventsiooni artiklit 8.
               
            
                  3.
               
               
                  Kolmas väide, et on rikutud põhjendamiskohustust.
               
            
                  4.
               
               
                  Neljas väide, et on rikutud kaitseõigusi.
               
            
                  5.
               
               
                  Viies väide, et faktide hindamisel on tehtud ilmne viga.
               
            
                  6.
               
               
                  Kuues väide, et on rikutud proportsionaalsuse üldpõhimõtet.
               
            
                  7.
               
               
                  Seitsmes väide, et on ebaproportsionaalselt rikutud omandiõigust, ettevõtlusvabadust ja õigust tegutseda kutsealal.